[image: image3.emf] 


[image: image4.png]ANIAaAY I




[image: image5.jpg]Mpospana
30 pastumue ka

concume patows » &
\ 2007-2013 -




 
	[image: image3.emf]
	                    [image: image4.png]
	[image: image5.jpg]

	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони



[image: image1.jpg]




                                                                                                                                            
Утвърждавам:
Председател на УС………………………….

                                       /Кремена Събева/ 

НАСОКИ  И УКАЗАНИЯ  ЗА КАНДИДАТСТВАНЕ ПО МЯРКА 313  ” Насърчаване на туристическите дейности”
Настоящият документ e адаптиран от ПРСР за целите на МИГ - Карнобат. Съдържа указания и разяснения за попълване на документа “Заявление за подпомагане” по мярка 313  ” Насърчаване на туристическите дейности” от приоритетна ос 3 “Подобряване на конкурентноспособността на земеделския и горски сектор” на Програмата за развитие на селските райони 2007 – 2013 г./ПРСР/ 

В съответствие със стратегическите насоки на Общността за развитие на селските райони и при спазване на изискванията на Регламент 1698/2005г на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР), България изготви два програмни документа - Националният стратегически план за развитие на селските райони и Програмата за развитие на селските райони за периода 2007-2013г (ПРСР). Тези два документа представляват различни, взаимно подчинени нива в прилагането на политиката и в управлението на целия процес за развитие на селските райони.



Дефинираните в Националния стратегически план цели ще бъдат постигнати чрез прилагането на 22-те мерки, включени в Програмата за развитие на селските райони за периода 2007-2013г и групирани в четирите приоритетни оси:

· Oс 1 “Подобряване на конкурентоспособността на земеделския и горски сектор”

· Oс 2  “Подобряване на околната среда и селската природа (управление на земята)”

· Oс 3  “Подобряване качеството на живот в селските райони и разнообразяване на селската икономика”

· Oс 4   “ЛИДЕР”.

Кандидатстването по мярка 313 за бенефициенти по Стратегията за местно развитие на МИГ - Карнобат става по реда и условията, определени в:
· Наредба 32 на МЗХ от 12 септември 2008 г. за условията и реда за предоставяне на безвъзмездна финансова помощ по Мярка „ Насърчаване на туристическите дейности” по Програма за развитие на селските райони за периода 2007-2013г.
· Наредба № 23 на МЗХ от 18 декември 2009 г. за Условията и реда за предоставяне на безвъзмездна финансова помощ по мярка „Прилагане на Стратегии за местно развитие” и по мярка „Управление на Местни инициативна групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” от ПРСР за периода 2007-2013г.
· Съдържанието на мярката в СМР.
Настоящите Указания допълват и уточняват информацията, включена в „НАСОКИ ЗА КАНДИДАТСТВАНЕ с проекти по мерки към Стратегията за местно развитие на МИГ - Карнобат чрез открита процедура за конкурентен подбор”.

1.ПРОДЕДУРИ И РЕД ЗА КАНДИДАТСТВАНЕ.
Редът за предоставяне на безвъзмездна финансова помощ на конкретен бенефициент към Стратегията е регламентиран на основата на изискванията на Наредба 23 от 18.12.2009 г. и наредбите за съответните мерки, издадени от МЗХ. 

Тези насоки установяват общите правила за подаване, оценка и одобрение на проектните предложения по мерки към Стратегията на МИГ - Карнобат, по процедура за предоставяне на безвъзмездна финансова помощ чрез конкурентен подбор на проекти по мерки включени в Стратегията за местно развитие на територията на МИГ - Карнобат.

Насоките следват процедурите, включени в Процедурния наръчник към Стратегията за местно развитие - Карнобат, който е разработен, съгласно указанията на УО на ПРСС, изискванията на ЕК за спазване на принципите за разумно финансово управление, прозрачност, публичност, равнопоставеност, както и примерите на добра практика. 

Основното в процедурата по избор на проекти е осигуряването на широка публичност, равнопоставеност на кандидатите, прозрачност и безпристрастност на избора. 

Процедурата за кандидатстване с проекти по мерки към Стратегията е открита и конкурентна и предвижда текущо обявяване на покани по всяка мярка, до изчерпване на индикативния бюджет на мярката от Стратегията. 
Процедурата за избор на проекти включва подготовка и публикуване на покана за кандидатстване, информиране, консултиране обучение и подпомагане на потенциалните кандидати, проверка за административно съответствие и допустимост на проектите, проверка за основателността на предложените разходи, липса на двойно финансиране и изкуствено създадени условия, техническа експертна оценка и класиране на проектите, както и уведомление на отхвърлените/одобрените кандидати, дейностите по сключване на договори с одобрените кандидати, осигуряването на публичност на финансираните проекти. Разработените процедури обхващат основните етапи при прилагане на Стратегиите за местно развитие от МИГ, съгласно Наредба 23 от 18.12.2009 г. на МЗХ.

2.ИНФОРМИРАНЕ, КОНСУЛТИРАНЕ И ПОДПОМАГАНЕ НА ПОДГОТОВКАТА НА ПРОЕКТИ.
Информирането, консултирането и подпомагането на потенциални кандидати ще се извършва от експертите на МИГ, както и от външни експерти/организации.
МИГ - Карнобат ще организира обучения и консултации за подготовка на проекти по мерки от Стратегията.
Информация и консултации  ще се предоставя и в офиса на МИГ от членовете на Екипа на МИГ, според техните компетенции. За всяка предоставена информация или консултация, кандидатът ще попълва формуляр с данни за обсъжданите въпроси. 
Обърнете внимание и следете на страниците на интернет страницата на МИГ - Карнобат, в местната преса ОБЯВИТЕ/ ПОКАНИТЕ ЗА КАНДИДАТСТВАНЕ ПО КОНКРЕТНИ МЕРКИ към Стратегията, в рамките на годишната индикативна програма за подаване на проектни предложения към Стратегията на МИГ - Карнобат. 
3.СТЪПКИ ПРИ КАНДИДАТСТВАНЕ 

3.1.Стъпка 1. Преди да се пристъпи към подготовка на проекта, препоръчваме на кандидатите да проверят дали са допустими по регистрация и местоположение на дейността, да се запознаят с целите и приоритетите на Стратегията за местно развитие – Карнобат и специфичните цели на всяка мярка, включена в Стратегията. Необходимо условие за кандидатстване е проектната идея да отговаря на приоритетите и целите на Стратегията и специфичните цели на съответните мерки.

3.2.Стъпка 2. Добре е да се разгледат внимателно пълните текстовете на мерките към Стратегията, за да се направи по-добър избор по коя мярка да се кандидатства. Пълният текст на Стратегията и мерките може да се намери на електронната страница на МИГ - Карнобат: http://www.mig-karnobat.eu или на страницата на Община Карнобат http://www.karnobat.acstre.com
3.3.Стъпка 3. Задължително е всеки кандидат да прочете внимателно наредбата към избраната мярка заедно с всички приложения към нея. След прочитане на наредбата потенциалният кандидат трябва да провери внимателно дали отговаря на всички условия по наредбата и специфичните изисквания на Стратегията. Заявленията и пълният пакет с документи за кандидатстване за финансово подпомагане по Мерките към Стратегията, включително нормативната база, са публикувани на електронната страница на МИГ - Карнобат: http://www.mig-karnobat.eu Наредбите са публикувани също на електронната страница на Министерството на земеделието и храните http://prsr.government.bg/index.php/bg/ (Документи по ос 1, 2, 3 /  Наредби, публикувани в Държавен вестник). 

3.4.Стъпка 4. След като кандидатът е направил своя избор е необходимо да се включи в информационните срещи или консултации, организирани от МИГ - Карнобат, по съответната мярка от Стратегията, в рамките на сесията за кандидатстване. На този етап може да се възложи разработката на бизнес плана или инвестиционния проект в идейна/работна фаза, заедно с количествено стойности сметки към него. При подготовката на проектното предложение кандидатът също така следва да предвиди начална дата/ месец за стартиране на проекта, отчитайки времето, необходимо за оценка и одобрение на проектното предложение.

3.5.Стъпка 5. Следващата стъпка е кандидатът да се запознае подробно със Заявлението за подпомагане и след това да започне да набавя всички общи и специфични документи дадени като приложение към заявлението. Едва след набавянето на всички документи следва да се пристъпи към попълване на заявлението. Тази стъпка в повечето случай се подценява от бенефициентите, а набавянето на повечето документи отнема време.

3.6.Стъпка 6. Следващият етап от кандидатстването е проверка, окомплектовка и подаване на проектното предложение (Заявление за кандидатстване, Бизнес план/ Инвестиционен проект и съответните приложения и подкрепящи документи) в офиса на МИГ – Карнобат. Обърнете внимание на изискването да не нарушите крайния срок за подаване на документите по всяка отделна мярка и начина на подаване – в затворени пликове/пакети (виж по-долу), с посочени: кандидат, наименование на проекта, мярката по която се кандидатства. Заявленията за кандидатстване се подават в офиса на МИГ - Карнобат от лицето, законно представляващо кандидата или по пощата с обратна разписка или чрез куриерска пратка с обратна разписка. 
Заявленията се подават в един екземпляр и две копия на хартиен носител, и едно електронно копие на диск, които са запечатани в плик/пакет. Оригиналът и копието трябва да имат абсолютно идентично съдържание.  Пликът с документите за кандидатстване трябва да бъде надлежно окомплектован и добре опакован. Разпечатани пликове/пакети с документи се връщат на приносителя. Запечатаните пликове не се отварят преди крайната дата за подаване на предложения, обявена в Поканата за съответната мярка към Стратегията.
 SHAPE  \* MERGEFORMAT 



4.РЕГИСТРАЦИЯ НА ПОСТЪПИЛИТЕ ПРОЕКТНИ ПРЕДЛОЖЕНИЯ

Постъпилите проектни предложения се приемат от служител на МИГ и се записват в Регистър на постъпилите проектни предложения.

Регистърът включва: входящ регистрационен номер, дата и час на регистрация, име и номер на мярката, номер на поканата, наименование на проекта, име на кандидата, пол и възраст на кандидата/собственика или представляващия юридическото лице,  име и подпис на служителя на МИГ, регистрирал заявлението;

Регистърът съществува в хартиен и електронен формат, като електронният формат на 
Регистъра е база данни за постъпилите проекти по стратегията. В нея по-нататък се отразява състоянието и движението на заявленията;

Служителят на МИГ, приел проектното предложение, нанася входящия регистрационен номер и датата и часа на получаване върху плика, съдържащ заявлението. Когато заявлението е подадено лично в офиса на МИГ, служителят предоставя на лицето, подало заявлението, разписка, съдържаща датата и часа на приемане, регистрационния номер и подписа на служителя. 

Заявления, постъпили в офиса на МИГ след крайния час на изтичане на срока, посочен в поканата, или в незапечатан плик или в плик с нарушена цялост, се връщат на подателя незабавно и не се вписват в регистъра.

До два дни след изтичане на срока на съответната покана за набиране на заявления, списъкът на регистрираните заявления с имената на проектите и кандидатите се поставя на видно място в офиса на МИГ и се публикува на електронната страница на МИГ.

6.ПРОВЕРКА И ОЦЕНКА НА ПОСТЪПИЛИ ПРОЕКТНИ ПРЕДЛОЖЕНИЯ

6.1.Проверка за административно съответствие.
Проверката за административно съответствие представлява проверка за административно съответствие с формалните изисквания към документите, които включват: срок на подаване, пълна наличност, спазване на изискуемата форма, валидност и други, определени в  Насоките за и указанията на процедурата за набиране на проекти към Стратегията за местно развитие.

 Оценката за административно съответствие и допустимост се извършва в офиса на МИГ в определените срокове. Оценителите проверяват заедно, попълват и подписват контролен лист за всеки проект, въз основа на който се определя резултатът от оценката на административното съответствие на заявлението и допустимостта на кандидата, дейностите и разходите, включително проверка за основателността на предложените разходи, липса на двойно финансиране и изкуствено създадени условия.

В процеса на оценка от кандидатите може да се изискват писмено разяснения и допълнителна информация относно постъпилите документи, което се отразява в протокола. Изготвя се финален протокол за всички проекти по мерки, подписан от изпълнителния директор, като се определят преминалите и непреминалите проекти.  Контролните листове се прилагат към протокола.

Преминалите оценката за административно съответствие и допустимост проекти, протоколът и приложените към него контролни листове се съхраняват в офиса на МИГ и се предават за техническа оценка.

Отхвърлените проекти от оценката за административно съответствие се връщат на кандидатите с предавателен протокол.

6.2.Техническа оценка и избор на проекти.
Проектите, преминали успешно  извършената административна  проверка  се  оценяват и класират  от  комисия  за оценка и избор,  която  включва  представители  на  УС  на  „МИГ Карнобат”  и  независими  експерти  в различни области, предмет на поканите за финансиране, определени от УС на «МИГ Карнобат»(с възможност да се ползват експерти от т.н.разширен списък с външни експерти/консултантии и оценители)

.

 За  всяка  сесия  със  заповед  на  изпълнителния  директор  на  «МИГ Карнобат»  се  определя списък на проектите за оценяване и състав на комисията за оценка, включваща членове на УС и външни експерти, при спазване изискването за отсъствие на конфликт на интереси. 

.Комисията за оценка оценява всяка дейност съгласно критериите посочени в отделната мярка на СМР и определя обща оценка на всеки проект .

Окончателното класиране по низходящ ред на всички подадени по една обява проекти се извършва от МИГ-Карнобат след приключване на рата на Комисията за оценка и избор.

6.3. Договориране на одобрените проекти.

Селектираните за подпомагане проекти се изпращат в «ОДФ - ПСМП» Бургас за извършване на проверка за съответствие  с  процедурите,  описани  в  Стратегията  за  местно  развитие,  критериите  за допустимост на кандидата и критериите за допустимост на проекта и планираните разходи. 

В  срок  до 10  работни  дни  от  получаване  на  писмено  уведомление  за  одобрение  на проектите от РА  кандидатите  следва да подпишат  с МИГ -  Карнобат договори  за отпускане на финансовата помощ. Договорът урежда правата, задълженията и отговорностите на страните, включително  основанията  за  изискуемост  на финансовата  помощ. В  случай  на  изтичане  на този  срок  кандидат  несключил  договор  губи  право  на  подпомагане  и може  да  кандидатства отново за финансиране на същите дейности в рамките на следващата покана. 

Одобрените  проекти  се  изпълняват  в  рамките  на  обявените  времеви  графици,  но  за  не повече от 18 месеца, като срокът започва да тече от деня на подписването на договора. 

След сключване на договора за отпускане на финансова помощ на електронната страница на МИГ Карнобат, както и на общодостъпно място в областната РА, областните  дирекции и общинските служби на МЗХ се публикува информация за финансирания проект, включваща:

-име на кандидата;

-договорена сума;

-основни дейности и резултати от проекта (резюме)

-място на инвестицията и контакти с бенефициента

Крайният срок за оценка, одобрение и договориране на проектите  по мерки към Стратегията е  31 декември 2013 г. 

.Допълнителни процедури за прием, регистрация, оценка, избор на проекти и Работа на органите към МИГ»Карнобат» ще бъдат подробно разработени и утвърдени от Управителния съвет на МИГ в срок до 30 октомври 2012г. 

Всички процедури подлежат на осъвременяване според промени в наредбите по мерки, ПРСР или регламентите
7.СРОК ЗА ИЗПЪЛНЕНИЕ НА ПРОЕКТИТЕ

С цел оптимално планиране и изпълнение на дейностите по проектите продължителността на един проект не следва да надвишава 24 месеца.  

Крайният срок за изпълнените и отчитане на проекти на бенефициенти по Стратегията за местно развитие на МИГ - Карнобат е 30 юни 2015 г.

8.УКАЗАНИЯ ЗА ПОПЪЛВАНЕ НА ЗАЯВЛЕНИЕТО.

Настоящият документ e адаптиран по указанията за мярката от ПРСР за целите на МИГ Карнобат. Съдържа подробни указания, разяснения и стъпки по кандидатстването за подпомагане и попълването на документите „Бизнес план” и “Заявление за подпомагане” по мярка 313 Подкрепа за създаване и развитие на микропредприятия”,  от Стратегията за местно развитие на територията на община Карнобат, финансирана по Договор за финансово подпомагане РД50-93/ 13.06.2012г. 

Кандидатстването по мярка 313 за бенефициенти по Стратегията за местно развитие на Община Карнобат става по реда и условията, определени в:

(Стратегията за местно развитие за територията на община Карнобат, която е финансирана по Програмата за развитие на селските райони в България (2007-2013г) и Европейския земеделски фонд за развитие на селските райони;

(Наредба 23 от 18.12.2009 г, за условията и реда за предоставяне на безвъзмездна финансова помощ по мярка „Прилагане стратегии за местно развитие”; С тази наредба се уреждат условията и редът за подпомагане на проекти по мерки към Стратегиите за местно развитие в рамките на ОС 4 Подход ЛИДЕР от ПРСР.

(НАРЕДБА № 32 от 12.09.2008г. за условията и реда за предоставяне на безвъзмездна финансова помощ по мярка „Насърчаване на туристическите дейности” от Програмата за развитие на селските райони за периода 2007 – 2013 г., издадена от Министъра на земеделието и храните,. наричана по-надолу за краткост Наредбата. С тази наредба се уреждат условията и редът за подпомагане на проекти по мярката от ПРСР.

Раздел ПРИДРУЖАВАЩИ ДОКУМЕНТИ

В раздел  “ПРИДРУЖАВАЩИ ДОКУМЕНТИ” са изброени документите, които следва задължително да се приложат към заявлението за подпомагане при неговото подаване. Кандидатът отбелязва приложените към заявлението документи.  Документите, които кандидатите трябва  да представят са изброени в таблица 2
          При подаването на заявлението всички изискуеми документи следва да са налични и подредени в последователността, описана в списъка. 

Документите се представят в оригинал, нотариално заверено копие или копие, 
заверено от кандидата. В случай на представяне на заверени от кандидата копия на документи, техните оригинали се осигуряват за преглед от служителя на МИГ Карнобат, приемащ Заявлението за подпомагане.

           Документите отбелязани със символа (*) са задължителни за кандидати, които са различни от община Брезник и община Трън, т.е. за юридическите лица, регистрирани по ЗЮЛНЦ.
Кандидатът отбелязва  със символ "х" в квадратчетата срещу точките, по които прилага съответните документи и не отбелязва нищо в квадратчето срещу точките, по които не прилага описаният/ите в съответната точка документ/и.  

                                                                                                                  Таблица 2

Списък на документите, които кандидатите за финансова помощ по мярка 313 от Стратегията за местно развитие на МИГ Карнобат  задължително прилагат към Заявлението за подпомагане 

	1
	 Копие от документ за самоличност  на представляващия юридическото лице с нестопанска цел (ЮЛНЦ) или кмета на общината.

	2
	Нотариално заверено изрично пълномощно, в случай че документите не се подават лично от кандидата или заповед на кмета на общината.

	3
	Копие от решение на Общинската избирателна комисия.

	4
	*Решение на компетентния орган на ЮЛНЦ за кандидатстване по ПРСР 2007-2013г.

	5
	*Копие от учредителен акт или устав, или дружествен договор.

	6
	*Удостоверение за актуално правно състояние, издадено не по-рано от месеца предхождащ датата на подаване на заявлението за подпомагане.

	7
	 *Копие от регистрация по БУЛСТАТ.

	8
	 *Удостоверение от Националната агенция по приходите, че кандидата няма просрочени задължения, издадено не по-рано от 1 месец преди предоставянето му – оригинал или заверено копие от ползвателя на помощта.

	9
	 отм. – ДВ, бр. 30 от 2011 г.

	10
	 отм. – ДВ, бр. 30 от 2011 г.

	11
	 Копие от регистрация по Закона за данък върху добавената стойност, в случай че кандидатът е регистриран по ЗДДС.

	12
	 Решение на общински съвет, че дейностите по проекта отговарят на приоритетите на общинския план за развитие.

	13
	.*Счетоводен баланс за последния отчетен период.

	14
	. *Отчет за приходите и разходите за последния отчетен период заедно със справка за приходите и разходите по видове икономически дейности.

	15
	 *Справка за дълготрайните активи - приложение към счетоводния баланс за последния отчетен период.

	16
	 Справка за дълготрайните активи към датата на подаване на заявлението за подпомагане, с разбивка по активи, дата на придобиване и покупна цена или инвентарна книга.

	17
	Копие от документ за собственост и/или ползване, договор за наем на сградите/помещенията и/или друга недвижима собственост, които ще се обновяват и/или в които ще се монтират машините, съоръженията, оборудването – за инвестиции за закупуване и/или инсталиране на нови машини, оборудване и съоръжения и/или обновяване на сградите и/или помещенията, за които не се изисква разрешение за строеж съгласно ЗУТ. В случай на договор за наем, той трябва да бъде в сила най-малко 6 години след датата на кандидатстване

	18
	 Копие от решение за преценяване на необходимостта от извършване на оценка на въздействието върху околната среда или копие от решение по оценка на въздействие върху околната среда, когато това се изисква съгласно Закона за опазване на околната среда.

	19
	 Копие от решение за оценка за съвместимостта на проекта с предмета и целите на опазване на защитените зони съгласно Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (обн., ДВ, бр. 73 от 11.09.2007г.), само за проекти, включващи инвестиции в местата от националната екологична мрежа Натура 2000)

	20
	 Копие от одобрен, идеен и/или технически/работен проект с количествени сметки на проектантите към всяка от неговите части и копие от разрешение за строеж, издадено от съответната община, заедно с документ за собственост на земята/сградата, където ще се извършват строително-монтажните работи или учредено право на строеж за срок не по-малък от 6 години след датата на кандидатстване (при извършване на строително-монтажни работи, за които се изисква разрешение за строеж съгласно Закона за устройство на територията).)

	21
	 Становище от общината, че обектът не се нуждае от разрешение за строеж, придружено с архитектурно заснемане (при извършване на строително-монтажни работи, за които не се изисква разрешение за строеж съгласно Закона за устройство на територията).

	22
	 Кандидат, който не се явява възложител по чл. 7 и чл. 14а, ал. 3 и 4 от ЗОП, в случаите по чл. 20, ал. 5 - най-малко три съпоставими независими оферти в оригинал, които съдържат фирмата на търговското дружество (фирмата не се попълва за оферти, подадени от НСЗЗ), срок на валидност на офертата, дата на издаване на офертата, подпис и печат на оферента, за всяка доставка/услуга на стойност, по-голяма от левовата равностойност на 15 000 евро, както и в случай че тя е част от доставки/услуги, договорирани с един доставчик/изпълнител на обща стойност повече от левовата равностойност на 15 000 евро. Цената следва да бъде определена в левове или евро с описан ДДС. Офертите се издават не по-късно от датата на сключване на договора с избрания оферент и се придружават от техническа спецификация в случаите на закупуване на транспортни средства, машини, оборудване, съоръжения, включително компютърен софтуер и специализирана техника. Оферентите - местни лица, трябва да са вписани в търговския регистър към Агенцията по вписванията, а оферентите - чуждестранни лица, трябва да представят документ за правосубектност съгласно националното им законодателство. Изискването за вписване в търговския регистър към Агенцията по вписванията не се отнася за НССЗ. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за камарата на строителите (ЗКС) и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 ЗКС. Офертите се придружават от направените запитвания за оферти съгласно приложение № 3а. Кандидатите посочват избрания оферент.

	23
	  За кандидат, който не се явява възложител по чл. 7 и чл. 14а, ал. 3 и 4 от ЗОП, в случаите по чл. 20, ал. 6 - една независима оферта в оригинал, която съдържа фирмата на търговското дружество (фирмата не се попълва за оферти, подадени от НСЗЗ), срока на валидност на офертата, датата на издаване на офертата, подпис и печат на оферента, с цел съпоставяне с референтните цени и определяне на основателността на предложените разходи за всяка доставка/услуга на стойност, по-голяма от левовата равностойност на 15 000 евро, както и в случай че тя е част от доставки/услуги, договорени с един доставчик/изпълнител на обща стойност повече от левовата равностойност на 15 000 евро. Цената следва да бъде определена в левове или евро с описан ДДС. Офертата се издава не по-късно от датата на сключване на договора с избрания оферент и се придружава от техническа спецификация в случаите на закупуване на транспортни средства, машини, оборудване, съоръжения, включително компютърен софтуер и специализирана техника. Оферентите - местни лица, трябва да са вписани в търговския регистър към Агенцията по вписванията, а оферентите - чуждестранни лица, трябва да представят документ за правосубектност съгласно националното им законодателство. Изискването за вписване в търговския регистър към Агенцията по вписванията не се отнася за НССЗ. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за камарата на строителите (ЗКС) и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 ЗКС. Офертите се придружават от направените запитвания за оферти съгласно приложение № 3а. Кандидатите посочват избрания оферент.

	24
	 За кандидат, който не се явява възложител по чл. 7 и чл. 14а, ал. 3 и 4 от ЗОП, в случаите по чл. 20, ал. 5 - обосновка във всеки един от случаите, когато не е избрана офертата с най-ниска цена.

	25
	.Копия от договори, разписки и/или фактури за предоставени услуги за подготовка на проекта по чл. 20, ал. 1, т. 3, буква "а" при кандидатстване за финансиране на тези услуги, когато те са извършени преди подаване на заявлението за подпомагане.

	26
	 Анализ на приходите и разходите на проекта (по образец, утвърден от Изпълнителния директор на РА и съгласуван от министъра на земеделието и храните. Образец на анализа на приходите и разходите на проекта се публикува на интернет страницата на РА).

	27
	 Количествено-стойностни сметки (когато е приложимо) на хартиен и електронен носител.

	28
	Декларация по чл. 4а, ал. 1 ЗМСП (за кандидати юридически лица с нестопанска цел).

	29
	Заверено от възложителя копие на документите от проведената съгласно изискванията на ЗОП процедура за избор на изпълнител/и за разходи по чл. 20, ал. 1, т. 3, буква "а", извършени преди датата на подаване на заявлението за подпомагане (в случаите, когато се кандидатства за подпомагане на такива разходи от кандидат, който се явява възложител по чл. 7 и чл. 14а, ал. 3 и 4 от ЗОП).

	30
	 За кандидат, който не се явява възложител по чл. 7 и чл. 14а, ал. 3 и 4 от ЗОП - заверено копие от предварителни или окончателни договори за услуги, работи, доставки - обект на инвестицията, с определени марка, модел, цена в левове или евро и срок. В договорите се описва ДДС. Доставчиците или изпълнителите по договорите трябва да бъдат регистрирани за местни лица в търговския регистър към Агенцията по вписванията, а чуждестранните лица трябва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за камарата на строителите (ЗКС) и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 ЗКС.

	31
	*Декларация към чл. 13, ал. 5, т. 1 (посочена в Приложение № 2а към чл. 13, ал. 5, т. 1 и 2)

	32
	Декларация за нередности.


ВАЖНО: Моля, при подаването им документите да бъдат подредени в горепосочения ред

Към Заявлението за подпомагане кандидатите прилагат и следните  документи:

       1. Декларация за наличие или липса на двойно финансиране
   По  точка 20  и 21 от придружаващите документи,  посочени в таблица 1   кандидатите трябва да имат предвид следното:

1. Всички проекти, включващи строително-монтажни или ремонтни работи, към момента на кандидатстването трябва да се придружават от: 

1. Заснемане на обекта/съоръжението и/или  архитектурен план на сградата, съоръжението, обекта, който ще се изгражда или обновява, в случаите когато за предвидените строително-монтажни работи не се изисква одобрен проект съгласно ЗУТ; 

2. Идеен или технически/работен проект, съгласно Закона за устройство на територията и Наредба № 4 от 21.05.2001 г. за обхвата и съдържанието на инвестиционните проекти (обн., ДВ, бр. 51 от 5.06.2001 г.); 

3. Подробни количествено-стойностни сметки за строително-монтажни работи (СМР);

4. Разрешение за строеж (когато се изисква съгласно ЗУТ).

2. Всички проекти включващи дейности, свързани с доставка на оборудване, обзавеждане, машини и съоръжения и транспортни средства, трябва да се придружават от технически спецификации.

В тази връзка, при подаване на заявленията кандидатите трябва да окомплектоват и представят цялата налична документация за обекта/обектите, включени в проекта като се съобразят със следното: 
1. В случаите, когато съгласно разпоредбите на Закона за устройство на територията за предвидените в проекта строително-монтажни работи не се изисква разрешение за строеж (чл.151 от ЗУТ), към заявлението за подпомагане се представят: 

· Документ за собственост или договор за наем на сградите/помещенията, които ще се обновяват и/или в които ще се монтират машините, съоръженията, оборудването – за инвестиции за закупуване и/или инсталиране на нови машини, оборудване и съоръжения и/или обновяване на сградите и/или помещенията, за които не се изисква разрешение за строеж съгласно ЗУТ. В случай на договор за наем, той трябва да бъде в сила най-малко 6 години след датата на кандидатстване. 
· Становище от общината, че обектът не се нуждае от разрешение за строеж, придружено архитектурно заснемане (при извършване на строително-монтажни работи, за които не се изисква разрешение за строеж съгласно Закона за устройство на територията);

· Подробни количествено-стойностни сметки за предвидените строително-монтажни работи (СМР).

2. В случаите, когато съгласно разпоредбите на Закона за устройство на територията за предвидените в проекта строително-монтажни работи не се изисква одобрен проект за издаване на разрешение за строеж (чл.147 от ЗУТ), към заявлението за подпомагане се представят: 

· Документ за собственост или договор за наем на сградите/помещенията, които ще се обновяват и/или в които ще се монтират машините, съоръженията, оборудването – за инвестиции за закупуване и/или инсталиране на нови машини, оборудване и съоръжения и/или обновяване на сградите и/или помещенията, за които не се изисква разрешение за строеж съгласно ЗУТ. В случай на договор за наем, той трябва да бъде в сила най-малко 6 години след датата на кандидатстване. 
· Становище от общината, че обектът не се нуждае от разрешение за строеж, придружено архитектурно заснемане (при извършване на строително-монтажни работи, за които не се изисква разрешение за строеж съгласно Закона за устройство на територията);

· Копие от разрешение за строеж;

· Подробни количествено-стойностни сметки за предвидените строително-монтажни работи (СМР).

3. В случаите, когато за предвидените строително-монтажни работи се изисква одобрен инвестиционен проект и разрешение за строеж съгласно Закона за устройство на територията, са възможни два варианта: 

Вариант (1) - За обекта има изготвен и одобрен идеен проект, с който кандидатът възнамерява да кандидатства, а в дейностите е предвидено да бъде изготвена последваща фаза на проектирането (технически/работен проект), на основата на който ще бъде издадено разрешение за строеж и ще се изпълнят предвидените в проекта строително-монтажни работи. В този вариант, към заявлението за подпомагане се представят: 

· Документ за собственост или договор за наем на сградите/помещенията, които ще се обновяват и/или в които ще се монтират машините, съоръженията, оборудването – за инвестиции за закупуване и/или инсталиране на нови машини, оборудване и съоръжения и/или обновяване на сградите и/или помещенията, за които не се изисква разрешение за строеж съгласно ЗУТ. В случай на договор за наем, той трябва да бъде в сила най-малко 6 години след датата на кандидатстване. 
· Копие от одобрения инвестиционен проект (идеен), заедно с количествени сметки от проектантите по съответните части на проекта;

· Копие от разрешение за строеж.
· Подробни количествено-стойностни сметки за предвидените строително-монтажни работи (СМР).

· Задание за проектиране за следващ етап на инвестиционния проект. 

Вариант (2) - За обекта има изготвен и одобрен технически /работен проект, с който кандидатът възнамерява да кандидатства и по който ще се изпълни предвиденото строителство. В този вариант, към заявлението за подпомагане се представят: 

· Документ за собственост или договор за наем на сградите/помещенията, които ще се обновяват и/или в които ще се монтират машините, съоръженията, оборудването – за инвестиции за закупуване и/или инсталиране на нови машини, оборудване и съоръжения и/или обновяване на сградите и/или помещенията, за които не се изисква разрешение за строеж съгласно ЗУТ. В случай на договор за наем, той трябва да бъде в сила най-малко 6 години след датата на кандидатстване. 
· Копие от одобрения инвестиционен проект (технически или работен проект), заедно с количествени сметки от проектантите по съответните части на проекта

· Копие от разрешение за строеж;

· Подробни количествено-стойностни сметки за предвидените строително-монтажни работи (СМР), изготвени на база представените количествени сметки от проектантите.

4. В случай че проектът включва дейности, свързани доставка на оборудване, обзавеждане, машини и съоръжения и транспортни средства, към документите от заявлението за подпомагане се прилагат и технически спецификации. 
5. Техническите спецификации да бъде остойностени по видове елементи/съоръжения които ще бъдат доставени /брой на съответния вид съоръжение/елемент, единична цена  и обща цена за цялата доставка/.
6. В случаите, когато в проекта са предвидени строителни работи за повече от един обект и/или доставка на оборудване, обзавеждане, машини и съоръжения и транспортни средства, съответните документи по горните точки се представят за всеки един от тях поотделно !

  По т.22 и 23, от придружаващите документи,  кандидатите трябва да имат предвид, че условието за предоставянето на три съпоставими независими оферти (респективно една оферта) в оригинал важи и за строителство, а не само за услуги и доставки.
Потъмнените полета в таблиците на Заявлението се попълват само от служители на МИГ Карнобат и РА!

ДЕКЛАРАЦИИ

    Декларациите са част от заявлението за подпомагане разделени на две части. 

    Първата декларация представлява комбинирана форма, с която се декларират различен тип обстоятелства,  (че Кандидатът е запознат с правилата за предоставяне на безвъзмездна помощ, че Кандидатът няма изискуеми задължения към ДФ “Земеделие” и няма публични задължения към държавата и т.н). Тази форма на деклариране е избрана с оглед да не се попълват различни образци на декларации. Кандидатите трябва да прочетат внимателно и да се запознаят с всички обстоятелства, които декларират преди да се направят отбелязванията.   В средната колона е изписано обстоятелството което се декларира, а в дясната колона до нея, срещу съответното обстоятелство е вписан квадрат, в който следва да отбележите със символа “х” редовете, за които отговора на представеното обстоятелство е “да”. Срещу обстоятелствата, за които отговорът на поставеното условие е “не” не се отбелязва нищо.

Декларацията се подписва и подпечатва по указания в образеца начин (изписват се датата и името на подписалия декларацията, същата се подписва и подпечатва с печата на организацията).

        Втората  декларация е за получена държавна помощ. Тази декларация не се попълва от община „Тунджа”. Всички останали кандидати- ЮЛНЦ попълват декларацията.
        При декларирането на данните в тази декларация, Кандидатът следва да има предвид, че безвъзмездно предоставяната финансова помощ в рамките на настоящата мярка задължително трябва да отговаря на условията и правилата за предоставяне на  държавни помощи.  Разходите по настоящата мярка попадат в режим „de minimis” съгласно Регламент (ЕО) 1998/ 2006 от 15 декември 2006 г. относно прилагането на членове 87 и 88 от Договора за създаване на Европейската общност към минималната помощ (ОВ, L 379 (28.12.2006). Общият размер на безвъзмездната помощ, предоставена на всеки един кандидат по процедури обявени под режим „de minimis” не може да надхвърля 200 000 евро за период от три последователни данъчни години и 100 000 евро, за проекти в сектор „сухопътен транспорт” като в Наредбата е конкретизирано че това са годината на плащане и две предходни години. В тази връзка, кандидатът следва да декларира наличието на друго финансиране, имащо характер на държавна помощ, както и получени минимални помощи независимо от източника или формата на помощта.
Декларацията се подписва и подпечатва по указания в образеца начин (изписват се датата и името и фамилията на подписалият декларацията, същата се подписва и подпечатва с печата на организацията)

	Забележка: Данните от декларацията ще бъдат проверявани служебно от служителите на МИГ Карнобат и  Разплащателната агенция в Регистъра на държавните помощи към Министерството на финансите.                                                                                         


 Третата декларация е Декларация за нередности и се подписва задължително от кандидата – от представляващият и управляващите кандидата. Когато управляващите кандидата са повече от едно лице, декларацията се попълва и подава по един екземпляр за всички лица от управителните органи на кандидата, а в случай, че членове са юридически лица – от техния представител в съответния управителен орган. Когато кандидат е  община Карнобат  декларацията  се попълва само от кмета на общината.

Четвъртата декларация е относно обстоятелствата по чл. 93, параграф 1, чл.94 и чл.96, параграф 2, буква «а»  от Регламент (ЕО, Евратом) № 1605/2002 на Съвета от 25 юни 2002, относно финансовия регламент, приложим към общия бюджет на Европейските общности се попълва и се подписва задължително от кандидата – от представляващият и управляващите кандидата. Когато управляващите кандидата са повече от едно лице,  декларацията се попълва и подава по един екземпляр за всички лица от управителните органи на кандидата, а в случай, че членове са юридически лица – от техния представител в съответния управителен орган. Когато кандидат е община Карнобат  декларацията не се попълва. 

1. Формуляр за наблюдение и оценка 

	Формулярът за наблюдение и оценка е част от заявлението за подпомагане! Кандидатът е длъжен да попълни исканата информация в посочените в този формуляр полета.


1.   Наблюдение и оценка на проекта.
1.1. Формулярът за наблюдение и оценка е предназначен за събиране на данни които да служат за целите на наблюдението  и оценка на изпълнението на ПРСР от Управляващия орган на ПРСР. Формулярът се попълва и се подава при различните фази на изпълнение на проекта (кандидатстване, междинно/и плащане, окончателно плащане). 

ВАЖНО

	Възлагане на дейности от страна на кандидатите на други Изпълнители

Одобрените  кандидати ( ползватели на помощта )  имат възможност да възлагат договори на изпълнители за извършване на услуги, доставки или строителство, ако същите са предвидени и заявени в заявлението за подпомагане.

Възлагането на договори на изпълнители следва да се извърши задължително  по реда на Закона за обществените поръчки (ЗОП), когато ползвателите  на  безвъзмездната помощ се явяват Възложители  по смисъла на чл. 7 и чл.14а, ал. 3 и 4 от ЗОП.


В случаите, когато ползвателите на помощта не се явяват Възложители по смисъла на чл. 7 и чл. 14а, ал. 3 и 4 от ЗОП , заедно със заявлението за подпомагане се подава и една оферта (за разходи под 15 000 евро) или по три независими съпоставими оферти (за разходите над 15 000 евро) за всеки отделен разход по дейност или под-дейност, включени в проекта.  Описват се подхода или процедурата, по която са поканени оферентите, критериите за оценка и избор на офертите, лицата участвали в комисията за оценка, техните компетенции и протокола от работата, от който да е видно избора на фирмата/фирмите, предложена/и  за изпълнител по съответната процедура (за услуги, да доставки или за строителство).

Кандидатите за получаване на безвъзмездна помощ следва да обърнат специално внимание на термина “Независими оферти”, което е изискване за прозрачност на процедурата и липса на  нерегламентирани отношения между оферентите и възложителя и между самите оференти. („независими оферти” по смисъла на т.9 от Допълнителните разпоредби на Наредба № 32 от 12 септември 2008 на МЗХ.):

"Независими оферти" са оферти, подадени от лица, които не се намират в следната свързаност помежду си или спрямо кандидата:

а) лицата, едното от които участва в управлението на дружеството на другото;

б) съдружниците;

в) лицата, които съвместно контролират пряко трето лице;

г) лицата, които участват пряко в управлението или капитала на друго лице, поради

което между тях могат да се уговарят условия, различни от обичайните;

д) едното лице притежава повече от половината от броя на гласовете в общото събрание

на другото лице;

е) лицата, чиято дейност се контролира пряко или косвено от трето лице - физическо или юридическо;

ж) лицата, едното от които е търговски представител на другото”

Съгласно  чл. 20, ал 6  на Наредба № 32 от 12 септември 2008  за разходи по ал. 1, чиято стойност възлиза на повече от левовата равностойност на 15 000 евро или са част от доставки/услуги на обща стойност, по-голяма от левовата равностойност на 15 000 евро, предложени от един доставчик, за които са определени референтни цени, се изисква  от кандидатите, които не се явяват възложители по чл. 7 и чл. 14а, ал. 3 и 4 ЗОП предоставяне на една независима оферта в оригинал, която съдържа фирмата на търговското дружество (фирмата не се попълва за оферти, подадени от НССЗ), срока на валидност на офертата, датата на издаване на офертата, подпис и печат на оферента, с цел съпоставяне с референтните цени и определяне на основателността на предложените разходи. Кандидатът представя и заверени копия на предварителни или окончателни договори с избраните изпълнители.

Независимо от това изискване, с оглед на по-голяма обективност  и прецизност при оценка  обосноваността на разхода от страна на МИГ Карнобат,  кандидатите с проект по мярка 313 от Стратегията за местно развитие, които не се явяват възложители по чл. 7 и чл. 14а, ал. 3 и 4 ЗОП следва да  представят по три независими съпоставими оферти (за разходите над 15 000 евро) за всеки отделен разход по дейност или под-дейност, включени в проекта,  за които има определени референтни цени, както и  заверени копия на предварителни или окончателни договори с избраните изпълнители.

Одобрявам: 
Изп. директор на МИГ …………………………..



                                            (Щерьо Черногоров)
СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”








Подател: 


(пълно наименование на кандидата) ....................................................................


ЕИК/БУЛСТАТ.................................................


Ул. ................................ 


гр/с. ..............................


Ел. поща: .......................................


Лице за контакт: ...........................


Процедура за набирането на проекти към Стратегията за местно развитие на територията на МИГ – Карнобат�Мярка ...........


Наименование на проекта: ..........................





...........................................................................................................


Да не се отваря преди крайната дата за приемане на проекти по тази покана.





Получател:


СНЦ Местна инициативна група - Карнобат


Ул. „Димитър Полянов” №2


гр. Карнобат  8400

